hu en en en es en en en id en en es en en en en en es hu en hu hu en hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu en en en en en zh en en en en en en en da de en es fi fr hbs_lat it hu nl nb pl pt ro sl fi sv en ru hi ja zh en vi vi vi vi vi en en en en en en en en en en en en en en es en en es en en en en ca ar en en es fr de it nl hu en en en pt en en en en en en
WT.Social Magyar Útmutatók - WTCommunity.Social
Kezdésként: A WT.Social még korlátozott funkcionlaitással működik
WT.Social profilkép és borítókép beállítása
WT.Social Borítókép méret megfelelő beállítása
Barátok, családtagok, kollégák meghívása a WT.Social-ban
WT.Social - Így Hozzd létre az új tartalmat (VIDEO)
WT.Social Kapcsolatok és ismeretségi körök
Honnan tudom, hogy ő az ismerősöm?
A téged érdeklő tartalmak megtalálása
Így Hozz létre új SubWiki-t (VIDEO)
Hibák, kéretlen tartalmak, vandalizmus jelentése, és javaslatok küldése
Kezdésként: A WT.Social még korlátozott funkcionlaitással működik
Az első dolog, amit tudnod kell, hogy a WT.Social platform még teljesen új. Ne lepődj meg azon, hogy mennyi minden nem működik még.
Lehetőség arra, hogy @megjelölj valakit egy bejegyzésben Még nincs.
Egy “spam” zászló? Még nincs. De biztosan lesz később.
Nyelv szerinti szűrés? Még nincs, de már dolgoznak rajta.
Türelem. Ennek a közösségi hálózatnak óriási a potenciálja, de még csak most jött létre. A jó hír az, hogy részt vehetsz a folyamatban. Javaslatokat tehetsz, és eljut akihez kell, mert jelenleg kevesen vagyunk, és a kezdeményezők, az adminisztrátorok és a programozók tudni akarják, mire van szükségünk.
Ez az interakciós platform természetesen sokban különbözik a Facebooktól. Először is, a hírek és gondolatok megosztására összpontosít, és nincs az a “megoszthatsz bármit” irányelv, ami “odaát” megszokott.
Jelenleg nem lehet elrejteni egyesek elől azt, amit megmutatsz másoknak. Ha valami látható, akkor mindenki számára látható. Teljes az átláthatóság a felhasználók között.
Vagy legalábbis mi felel meg itt annak, ami ott van.
A Facebook kezdőlapja helyett itt a hírfolyam angol neve Your Feed, amely mindig könnyen elérhető, ha a felső fekete sáv bal oldalán található WT.Social logóra kattintunk.
Barátok listája. A WT.Social-on léteznek ismeretségi körök: circles. Alapértelmezésből három ilyen köröd van (munkatársak, család, barátok), és a “Name your group” mező segítségével új köröket hozhatsz létre. De mivel minden barátod mindent lát, jelenleg nincs különbség a körök között, tehát ilyen szempontból a köröknek nincs jelentőségük. (Lásd még: Kapcsolatok és ismeretségi körök)
Bejegyzések. Több helyen megtalálható a “Write something” fül, mellyel bejegyzést hozhatunk létre. Ha a hírfolyamon lévő ilyen fülre kattintasz, a bejegyzést a szubwikiken kívül, saját felhasználói teredben hozod létre, gyakorlatilag a profilodon lesz látható, valamint barátaid látják a hírfolyamban. Érdekes elgondolkodni a “Collaborative” (együttműködés) választógomb lehetőségein – melynek esetén mások megváltoztathatják a bejegyzésed szövegét! Jó hír: látni lehet az előzményekben, hogy ki változtatott rajta (még fejlesztés alatt – a jövőben azt is láthatjuk majd, hogy mit változtatott). Rossz hír: Jelenleg, ha az együttműködést választottad, sajnáljuk, de utólag nem lehet átváltani egyénire. Fogadjunk, hamarosan ezt a lehetőséget is hozzáadják. (Lásd még: Hozzászólások írása és szerkesztése, Bejegyzések írása és szerkesztése)
Csoportok. A szubwikik nagyon hasonlítanak a Facebook csoportjaihoz és oldalaihoz, azzal a különbséggel, hogy a szubwikik vállalkozások képviseltetésére nem alkalmasak. Nincsenek privát vagy titkos szubwikik, és még ha nem is csatlakozol hozzájuk, akkor is meglátogathatod, megnézheted, mi folyik ott, és hozzászólhatsz. A szubwikihez való csatlakozás (Join) biztosítja, hogy a benne megjelenő új tartalom látható legyen a hírfolyamodban.
WT.Social profilkép és borítókép beállítása
Megyjegyzés: amíg a felhasználói felület fordítása nem végleges, ebben az útmutatóban az angol felületnek megfelelő instrukciók olvashatók.
A profilbeállításaid módosításához kattints a felső fekete sávon a nevedre.
vidd az egered a profilkép helyét jelző kör (vagy korábban beállított profilképed) fölé, és kattints a Change Profile Picture gombra! Az ajánlott képméret 140 x 140 pixeles.
vidd az egered a borítókép sávjára, amely a profiloldalad tetején található. Kattints a Change Cover gombra! Az ajánlott képméret 1240 x 300 pixeles.
További segítségért olvasd el az alábbi útmutatót is: “Hogyan kell egy borítóképet méretre szabni”
ha bemutatkozószöveget szeretnél közzétenni, a baloldali menüben válaszd a Talk gombot, majd kattints a Write Something fülre.
A te választásod, hogy a változtatás jogát a későbbiekben megtartod magadnak (ez esetben válaszd az Individual opciót) vagy mások szerkesztéseit is engedélyezed a bemutatkozásodon (ehhez válaszd a Collaborative opciót).
A szöveg begépelése befejeztével kattints a Save gombra.
Megjegyzés: a profilkép jelenleg még nem törölhető, csak módosítható.
WT.Social Borítókép méret megfelelő beállítása
Töltsél fel egy 1242px x 532px pixel méretű képet, ami hasonló felosztású az alábbival:
wt.social borítókép méret sablon 1242px x 532px
A sötétszürke alsó sáv számítógépen nem fog látszani, csak mobil eszközökön.
Az alábbi képet feltöltve:
Az alábbi módon fog kinézni:
E-mail- és értesítés beállítások
Megyjegyzés: amíg a felhasználói felület fordítása nem végleges, ebben az útmutatóban az angol felületnek megfelelő instrukciók olvashatók.
Az értesítéseid beállításait (azaz hogy miről szeretnél e-mail-értesítést kapni, és miről nem) az alábbiak szerint módosíthatod:
kattints a lap jobb felső sarkán található, három vonalból álló menügombra;
válaszd a My Account menüpontot a megjelenő menüben;
a bal menüben található Edit Notifications gombbal kezdeményezheted az értesítések módosítását
témakörönként választhatod az értesítések kikapcsolását az Off opció kijelölésével (a gomb erre pirosra vált), bekapcsolás pedig az On opcióval lehetséges (a gomb zöldre vált).
Barátok, családtagok, kollégák meghívása a WT.Social-ban
Megyjegyzés: amíg a felhasználói felület fordítása nem végleges, ebben az útmutatóban az angol felületnek megfelelő instrukciók olvashatók.
A WT.Social három ismeretségi köröd meghívására szolgáló eszközt nyújt, amelyeket a saját üzenőfalad mellett, jobbra találsz az Invite more people címszó alatt (az üzenőfaladat a WT.Social logóra kattintva könnyen elérheted).
Ha más ismeretségi köröket is szeretnél hozzáadni ehhez a háromhoz (kollégák, családtagok, barátok) akkor ezt ugyanitt megteheted a Name your group mező kitöltésével. További információt az alábbi útmutató “Ismeretségi körök” szakaszában találsz: Kapcsolatok és ismeretségi körök.
Bejegyzések írása és szerkesztése
A WT.Social felületen alapvetően kétféle módon tehetsz közzé információt: bejegyzésekben és hozzászólásokban. Előbbiről szól ez az útmutató (a hozzászólásokról pedig itt olvashatsz: Hozzászólások írása és szerkesztése)
Bejegyzéseket a profiloldaladon, vagy szubwiki oldalakon tehetsz közzé.
Jelen pillatatban nem tudsz biztonsági szinteket megadni, bejegyzéseid azonnal láthatók lesznek a WT összes felhasználója számára (azaz nem csak az adott szubwikire feliratkozottak, és nem csak a követőid látják, amit közzéteszel)
A bejegyzések lehetnek közösségi, vagy egyéni bejegyzések aszerint, hogy a közzététel után azt bárki szerkesztheti-e, vagy ezt a jogot fenntartod magadnak. Amint a bejegyzést közzétetted, ez a beállítás már nem változtatható.
Új bejegyzést a Write something fülre kattintva indíthatsz.
A szerkesztőoldal tetején megadhatod az új bejegyzés címét.
A bejegyzés szövegét a szerkesztőablakban írhatod meg. A menüsora különféle formázási lehetőségeket biztosít (a szöveged lehet félkövér, dőlt, beilleszthetsz idézetet, képet, címsorokat stb.). Ha az ikonok jelentése nem világos, vidd föléjük az egeret a magyarázathoz! Egyes ikonok legördülő listaként további lehetőségeket adhatnak, ha a mellettük található, lefelé mutató nyílra kattintasz.
Ha szerkesztés közben Entert ütsz, az automatikusan új bekezdést nyit. Ha ezt el szeretnéd kerülni, és egyszerű sortörést szeretnél bevinni, alkalmazd a Shift+Enter kombinációt! Ezt például pontokba szedett szövegnél alkalmazhatod, ha egy pont alatt több sornyi szöveget is elhelyeznél.
A szerkesztés befejeztével megadhatsz szerkesztési összefoglalót (amiben röviden leírhatod például, hogy mi volt a szerkesztésed célja).
Végül a közzétételhez kattints a Save gombra!
Hosszabb szöveg közzététele esetén javasolt a szöveget külső szövegszerkesztőben írni, majd a szerkesztőablakba egyben beilleszteni. Ezzel megkímélheted magad attól, hogy bizonyos küldés közbeni hibák miatt a szöveged elvesszen. A Google Docs szerkesztőből például formázott szöveg is átemelhető.
Amíg a WT a szárnyait bontogatja, gyakran előfordulhat, hogy a szerver nem képes minden kérést feldolgozni. Ekkor esetleg 500-as hibakódú választ kapsz az űrlapod elküldése után. Ha épp egy bejegyzést küldtél el így, akkor nem javasolt a visszalépés, mert a szöveged elveszhet. Ehelyett jobb, ha a kérést F5-tel újraküldöd (a felugró ablakban adj megerősítést az űrlapadatok újraküldésére), ekkor ugyanis a böngésző a hibaüzenet előtt begépelt szöveget fogja újraküldeni a szervernek, amely így jó eséllyel már helyesen megjelenik.
Közzététel után a cikk megjelenik a felületen, ahol azt megírtad. A cikk alapesetben a szubwiki tetejére kerül, de ha van rögzített bejegyzés, akkor az alá.
A bejegyzés szerkesztéséhez kattints a felette található EDIT gombra!
A megnyíló szerkesztőoldalon módosíthatod a címet, alatta a szövegtörzset.
A szerkesztőablak alatti mezőben a szerkesztési összefoglalód kerülhet, ahol elmagyarázhatod, mi volt a szerkesztésed oka, célja. Ezek egyelőre nem jelennek meg a bejegyzés történetében, de később várhatóan láthatóak lesznek ezek is, így megkönnyíthetik egy bejegyzés alakulásának követését.
Módosításaid befejeztével kattints a SAVE gombra a mentéshez! A bejegyzés azonnal frissül.
Bármely bejegyzés, amelyet a szerkesztője közösséginek jelölt meg a létrehozáskor, közösségileg szerkeszthető, legyen az akár szubwikin, akár hírfolyamon.
Ilyen cikkek szerkesztését ugyanúgy végezheted, ahogy saját korábban írt cikkeidét.
A bejegyzésen történt eddigi szerkesztéseket a bejegyzés története foglalja össze. A legutóbbiakat a bejegyzés melletti Recent Revisions lista foglalja össze, ahol azt is láthatod, ki volt a módosító.
Az összes korábbi módosítást a Full History gombra kattintva olvashatod el.
Előfordulhat, hogy a szerkesztők nem értenek egyet egy módosításban, ekkor visszavonásra kerülhet sor. A bejegyzés történetében van lehetőséged erre. Válaszd ki a listában az a változatot, amelyik szerinted helyes, és kattints a Publish gombra. A kiválasztott változat a bejegyzéstörténet tetejére kerül, és ettől fogva ez lesz látható.
Rögzítéssel a bejegyzés a szubwiki tetejére kerül úgy, hogy az újabb bejegyzések is alatta jelennek meg. (Például a WT.Social újoncoknak szóló kalauza tetején a Tartalomjegyzék rögzített bejegyzés.)
A bejegyzés rögzítéséhez a szubwikiben kell megkeresned a közzétett bejegyzést. A címsora mellett ekkor egy Menu gomb látható, ahol kiválaszthatod a Pin this post opciót a bejegyzés rögzítéséhez.
WT.Social - Így Hozzd létre az új tartalmat (VIDEO)
A klasszikus blogposzt-hoz hasonló tartalmat hozhatsz létre egy SubWiki-ben, vagy akár a saját Feed-eden is. Ezen belül két fajta tartalom hozható létre. Nézd meg mik ezek és hogyan hozhatsz létre ilyet Te is…
Collaborative vagy Individual tartalom
Amikor tartalmat hozol létre a “Write something” funkcióval, akkor ki kell választanod, hogy Individual azaz egyéni, vagy Collaborative azaz “közreműködő” jellegű a tartalom.
A fontos különbség az, hogy a Collaborative tartalmat mások felhasználók is képesek szerkeszteni, átírni, módosítani. Viszont az Individual tartalmat csak a létrehozója szerkesztheti.
Ezt a választást csak a mentésig tudod megtenni, utána már nem módisítható!
Hozzászólások írása és szerkesztése
A WT.Social felületén bejegyzéseket, illetve hozzászólásokat tehetsz közzé. Jelen útmutató az utóbbiról szól (a bejegyzésekről pedig itt olvashatsz: Bejegyzések írása és szerkesztése)
Hozzászólásokat az erre szolgáló szövegdobozokkal hagyhatsz, ezeket bejegyzések alatt keresd.
A szöveg begépelése után kattints a Post Comment gombra az elküldéshez.
Hozzászólásokban a #címkék nem hoznak létre hivatkozást, szövegesen jelennek meg.
Jelenleg nem tudsz képeket elhelyezni a szövegben, ahogy a formázások sem elérhetők.
Van azonban lehetőség hogy a hozzászólásodat utólag szerkeszd, elrejtsd, vagy akár töröld.
A hozzászólásoknál kincs közösségi szerkesztés, azokat rajtad kívül csak az adminok módosíthatják.
A hozzászólás elküldése után lehetőséged van azt szerkeszteni, elrejteni vagy torolni, melyekre rendre az Edit, a Hide, és a Delete gombokat használhatod.
Az Edit gombbal szerkesztésre megnyitott szöveget a Save gombbal tudod elmenteni. A hozzászólásod alatt megadhatsz egy szerkesztési összefoglalót, amely jelenleg ugyan sehol sem jelenik meg, de a jövőben várhatóan lesz majd haszna, ha beszédes összefoglalókat adsz meg.
Ha szeretnéd egy hozzászólásodat elrejteni, azt a Hide gombbal teheted meg. Ekkor a hozzászólás eltűnik a többi olvasó elől, a te nézetedben pedig “This comment is hidden.” felirattal a hozzászólások között marad.
A Hide gomb helyét átvevő Unhide megnyomásával a szöveg ismét publikusan megtekinthetővé válik. Itt ismét lehetőséged van egy szerkesztési összefoglalóban megindokolni az újbóli közzétételt.
Ha a hozzászólást véglegesen törölni szeretnéd, válaszd a Delete gombot! Ha szeretnéd, itt is megadhatsz a törlésről egy kis összefoglalót, amelyben a törlést megindokolod.
WT.Social Kapcsolatok és ismeretségi körök
A WT.Social felületén, más közösségi oldalakhoz hasonlóan, kapcsolatba léphetsz a többi felhasználóval, meghívhatod való életbeli ismerőseid, így lehetőséged van arra, hogy lásd, ők mit osztanak meg, és közös szerkesztésű bejegyzéseket alkothattok. Erre a TW felületén az alábbiak szerint van lehetőséged.
Ha valakit ismeretségi körödön keresztül invitálsz a WT.Social-re, akkor küldd el neki az erre szolgáló linkek egyikét. Aki erre a linkre kattintva regisztrál, az ne csak a te ismerősöd lesz, de mindenki másnak is, aki ugyanezt a linket használta regisztrációra.
Ezek a linkek az Invite more people feliratú, jobb oldali dobozban találhatók, amelyet a hírfolyamodon (egyben a WT főoldalán) találsz.
A linket sokféleképpen megoszthatod: akár kiteheted Facebookra is, de elküldheted e-mailben is.
A linket megnyitó ismerősöd a WT.Social felület regisztrációs oldalára kerül, ahol adatai magadása és elküldése után felhasználóvá, és egyben hozzád kapcsolt ismerőssé válik.
A WT.Social kezdeti fejlesztési fázisban tart, így a regisztráció után a felhasználókat fokozatosan engedi be a rendszer, először várólistára kerülnek.
Amíg egy felhasználó várólistán van, addig nem lehet őket követni, vagy ismerősnek jelölni. Ennek megfelelően a várólistás felhasználók személyes lapján nem látsz Add Friend (ismerősnek jelölés), és Follow (követés) illetve Unfriend (ismerős eltávolítása) és Unfollow (követés befejezése) gombokat.
A várólistás felhasználók rögtön hozzáférnek a közösségi tér összes bejegyzéséhez, olvashatják a szubwikik tartalmait, azonban nem hozhatnak létre bejegyzést, hozzászólást, és szerkesztést sem végezhetnek.
A várólistáról egyszerűen várakozással is lekerülsz, azonban ez meggyorsítható, ha a várólistás felhasználó további ismerősöket hív meg a rendszerbe, vagy pénzbeli ($12.99/hó mértékű) felajánlást tesz az üzemeltetőknek.
Azzal segítheted ismerőseidet a várólista gyors átlépésben, ha magad ajánlasz fel önkéntes pénzbeli támogatást. Egy adományozó akár 200 ismerősét is megkímélheti a várólistától.
A felső, fekete sávon egy keresősáv is található, amelyet ismerősök keresésére is használhatsz. Gondold ki, a keresett ismerősöd vajon milyen néven lehet regisztrálva, ezt a mezőbe beütve keresést indítasz, megtalálhatod őt.
Figyelj viszont, mert a találati lista együtt mutat különféle bejegyzéseket, szubwikiket és más felhasználókat, amelyek mind illeszkedtek a keresőkifejezésedre. Javasolt a találati listában lapon belüli kereséssel (tipikusan CTRL+F) tovább keresni.
Ha találsz a felületen egy ismerőst (akár kereséssel, akár úgy, hogy valahol egy szerkesztésébe belebotlottál) őt ismerősnek jelölheted. Lépj a személyes lapjára úgy, hogy a nevére kattintasz. Ismerősnek az ott látható Add gombbal jelölheted. Ezt követően ő jóváhagyhatja a jelölést, és csak utána fog megjelenni az ismerőseid listájában.
Ha nem ismerősnek jelölnéd, de szeretnél értesítést kapni a tevékenységéről, választhatod azt is, hogy követed az illetőt. Ehhez kattints a Follow gombra!
Ha nem látod az Add vagy a Follow gombokat, akkor ő még várólistán van, meg kell várnod, amíg arról lekerülve aktív felhasználóvá válik.
Ha valaki ismerősnek jelöl, arról több módon is értesítést kapsz. A személyes oldaladon megjelenő értesítést az Accept vagy az Ignore gombokkal tudod elfogadni, vagy figyelmen kívül hagyni. Emellett a statisztikáidat felsoroló Your Stats dobozban is megjelenik a várakozó jelölés a Pending címszó alatt.
Jelen pillanatban nincs olyan funkció, amellyel egy jelölés elutasítható. Van viszont lehetőség arra, hogy ideiglenesen felvedd az illetőt az ismerőseid közé, amit követően az ő lapjára lépve az Unfriend gombbal megszakíthatod a kapcsolatot.
Honnan tudom, hogy ő az ismerősöm?
A jelenlegi kezdetleges kezelőfelület esetleg nem ad elég támpontot, hogy eldöntsd egy felhasználóról, hogy ő valóban az ismerősöd-e.
Próbáld átnézni a saját lapján, hogy milyen bejegyzéseket és hozzászólásokat tett közzé, tett-e közzé bemutatkozást. Ebből esetleg ráismerhetsz.
Nézd meg, mely szubwikiket követi (a listát a saját lapja jobb oldalán láthatod).
Keress a WT.Social szubwikiben, hogy tett-e közzé valamit, ez ugyanis az a hely, ahol a felhasználók bemutatkozhatnak.
Ha valakit eltávolítanál ismerőseid közül, akkor lépj az illető oldalára, majd kattints az Unfriend gombra! Figyelem, ettől még követője maradsz, tehát továbbra is értesítést kapsz a szerkesztéseiről. Nyomd meg az Unfollow gombot, ha teljesen szeretnél leiratkozni ezekről.
Ha nem találod az Unfriend és az Unfollow gombokat, akkor az illető még várólistán van, leiratkozáshoz meg kell várnod, hogy az illető a várólistáról lekerülve aktív felhasználóvá váljon.
A listát a saját oldalad Your Stats dobozában nézheted meg. A listán szereplők nevére kattintva, a profiloldalukon az Unfriend vagy Unfollow gombokkal tudod a kapcsolatot megszakítani, vagy az illető frissítéseiről leiratkozni.
Az ismerőseidet ismeretségi körökbe rendezheted. Kezdetben ezek száma három, de adhatsz hozzá továbbiakat.
Új ismeretségi kör felvétele a hírfolyamodon található Invite more people dobozban lévő Name your group szövegmezővel lehetséges.
Add meg az új ismeretségi kör nevét, majd kattints a Continue gombra!
Ezt követően beállíthatsz olyan szubwikiket, amelyekhez az adott körben csatlakozó ismerőseid automatikusan csatlakozni fognak. Ezekből ők később szabadon kiléphetnek.
Ha mindent megadtál, egy linket kapsz, amit megoszthatsz a meghívni kívánt ismerőseiddel.
Ne feledd: egy adott linkkel meghívott ismerőseid regisztráció után automatikusan egymás ismerősei is lesznek!
A címkék (#hashtag) használata
Ahogy az internet más fórumain, a címkéket itt is a keresés egy alternatív eszközeként használhatjuk.
Általános jellemző, hogy egy közösségi hálózaton belül alkalmazott címke érvénye az adott hálózaton belül értelmezhető, és ez a WT.Social címkéire is igaz. Tehát a Twitteren vagy Facebookon alkalmazott hashtagjeid nem fognak kereszthivatkozásokat nyitni a WT tartalmaival.
Ha a WT keresőjét címkével használod, elkerülheted a véletlen találatokat. Például a #Súgó keresőszóra megjelennek a magyar nyelven elérhető, a WT-vel kapcsolatos segítő tartalmak, azonban nem jelennek meg azok a bejegyzések, ahol a súgó kifejezés ettől eltérő kontextusban szerepel.
Ugyanez a viselkedés segíthet egy címke által jelölt kifejezésre való keresés kibővítésében is: ha elhagyod a kettőskereszt szimbólumot, sokkal több találatot kapsz (így esetleg olyan releváns tartalmakra is rábukkanhatsz, amelyekről véletlenül maradt le a címke).
Mivel egy bejegyzés fogalmi szinten tipikusan nem sorolható be egyetlen szubwiki alá, így fontos, hogy megjelölhető legyen a szubwiki mellett más témákhoz való kötődés is.
Ha egy bejegyzés nem tartalmazza szövegszinten a témakör nevét, akkor a kereső sem adna rá találatot. Például nem minden segítségnyújtó bejegyzés tartalmazza explicit módon a segítség szót, amit a jól elhelyezett #Súgó címkével orvosolhatunk.
Ha egy bejegyzésben egy számodra érdekes címkét látsz, feliratkozhatsz a frissítéseire. Ehhez kattints a címkére! A megnyíló lapon egyrészt láthatod a címkével jelölt bejegyzések listáját, másrészt egy Follow gombot, amellyel értesítést kérhetsz a jelölt bejegyzések változásairól, új bejegyzések adott címkével való megjelöléséről.
Leiratkozni erről az Unfollow gombbal tudsz, amit szintén a címke oldalán találsz meg.
A bejegyzéseidben tetszőlegesen alkalmazhatsz címkéket. Célszerű ezeket vagy a folyószöveg szavain elhelyezni, vagy ha a szövegbe nem illeszthető, akkor az alatt felsorolni.
Ne tégy szóközt a címkébe, mert a szövegprocesszor csak az első szót fogja címkeként értelmezni.
Előfordulhat, hogy mégis többszavas címkét szeretnél írni, ami például egybeírt, a taghatárokon nagy kezdőbetűs mozaikszóval lehetséges. Így pl. #ÖnkormányzatiVálasztás2019, vagy #CicásFotók stb.
A kis- és nagybetűk, illetve ékezetek nem tesznek különbséget a #címkék nevében. Tehát a #Súgó, a #súgó és a #sugo ugyanoda mutat, és ugyanazon keresésekre jelenik meg találatként.
Mik azok a szubwikik?
A WT.Social közösségi terében szubwikinek nevezzük azokat az oldalakat, amelyek egy adott téma köré szerveződnek, és ahol a témával kapcsolatban bejegyzéseket tehetünk közzé. Facebook- és Google-felhasználók leginkább az ottani csoportokhoz találhatják hasonlónak ezeket, bár nagy különbség, hogy a szubwikik mindenki számára nyitottak (tehát ezekhez való “csatlakozás” nélkül is olvashatóak a bejegyzéseik, és adhatók hozzá további bejegyzések is bárki számára). Van azonban lehetőség egy szubwiki követésére, ami mindössze annyit jelent, hogy értesítést fogsz kapni a bejegyzések bővüléséről és változásairól. Másrészt a szubwikik, amelyeket követsz, a te érdeklődésedről is szolgáltatnak információt azoknak, akik ellátogatnak a felhasználói oldaladra.
A WT összes tartalma szubwikikben található. A témák, bejegyzések, beszélgetések mind-mind szubwikiken belül zajlanak. Még a személyes oldalad is felfogható egy szubwikiként, amelynek a témája te magad vagy, és amely az általad választott felhasználónevet viseli.
Ha érdekel, hogy melyik szubwikikre vagy feliratkozva, akkor kattints a felső fekete menüsoron a nevedre, azaz lépj a saját oldaladra. A jobb oldalon látható Member of doboz sorolja fel ezeket a szubwikiket. A görgethető lista az összes olyan szubwikit felsorolja, amelyeket követsz.
Regisztráció után a rendszer automatikusan hozzád rendel néhány szubwikit, így rögtön értesülhetsz néhány újdonságról a közösségi térrel kapcsolatban.
Szubwikire való feliratkozáshoz lépj a kívánt szubwikire, majd klikkelj a jobb oldalon látható Join gombra! Leiratkozáshoz azt a Leave gombot használd, amely a Join helyén jelenik meg szintén a szubwiki lapja jobb oldalán.
A szubwikiket már azelőtt korlátlanul olvashatod, hogy csatlakoztál volna hozzájuk; ehhez csak a szubwiki lapjára kell lépned. A hírfolyamodon viszont csak azon szubwikik bejegyzéseit fogod látni, amelyekre fel is vagy iratkozva.
A téged érdeklő tartalmak megtalálása
A számodra érdekes szubwikik felkutatására a felület több módot is nyúlt. Az összes szubwiki ömlesztett listáját például itt láthatod: https://wt.social/wt. Minden doboz ebben a listában egy szubwikit jelöl, amelyről a rövid leírása alapján eldöntheted, hogy érdekel-e. Ha a listát végigböngészted, a Next gombbal lapozhatsz. Ugyanitt keresődobozt is találsz, amellyel a lista szűrhető. Ez a kereső (ellentétben a lap tetején látható fő keresőmezővel) jelenleg csak szubwikik között keres, hashtagek között nem. Ha szeretnéd, hogy a találatok között hashtagek és felhasználók is szerepeljenek, akkor a fő keresőmezőt használd.
A kezdőoldalon (ahol a hírfolyamod is látható) balra egy kis SubWikis to join dobozt találsz. Az ebben megjeleő ajánlatok véletlenszerűek. Ha további ajánlatokat szeretnél itt kérni, kattints a frissítés gombra. Időnként megéri rápillantani ezekre, amikor a híroldaladat böngészed, hátha valami érdekes témára bukkansz.
A megjelölt ismerőseid érdeklődési köre is jó kiindulópont. Ha az ő saját oldalukra lépsz, a Member of dobozban végignézheted, mely szubwikikre iratkoztak fel. A többi felhasználó ezen kívül olykor hozzászólásokban és bejegyzésekben is felhívhatja a figyelmed egy-egy érdekes témára.
Ha szubwikit hozol létre, már a címéből kiderül, hogy milyen nyelvű lesz. De a szubwiki nyelvét érdemes megjelölni (a szubwiki nevének megadása alatti legördülő listán kiválasztható), főleg a jövőben kifejlesztett nyelvi szűrés helyes működése végett. Létrehozáskor az alapértelmezett az angol. Később is bárki átállíthatja.
A szubwiki oldalának tetején találhatók a bejegyzések írásának eszközei. Válaszd ki, a Write something opciót hogy szöveges bejegyzést tehess közzé, vagy használd a Post a link automatikus eszközét, amely egy hivatkozás alapján összeállít helyetted egy rövid bejegyzést. A Save gomb megnyomása után a bejegyzésed azonnal bárki számára olvashatóvá válik.
Így Hozz létre új SubWiki-t (VIDEO)
Hibák, kéretlen tartalmak, vandalizmus jelentése, és javaslatok küldése
Az alábbi hivatkozások az általunk leghivatalosabbnak gondolt csatornák, amekyen hibákkal kapcsolatos eszmecsere történik.
Az alábbi linken található szubwiki szolgál a hibák bejelentésére (angol nyelven).
Figyelem! Mielőtt a Write something fülre kattintanál, kérlek olvasd át a rögzített bejegyzést a szubwikin! Ott ugyanis lehet, hogy szerepel már az általad jelenteni kívánt az ismert hibák között.
Ime a link: https://wt.social/wt/bug-report
Ha egy bejegyzés közösségi szerkesztésű, és szerinted kéretlen tartalomnak tekinthető, akkor nyisd meg, és tedd rá a spam hashtaget! Egy karbantartócsapat azon dolgozik, hogy az így jelölt cikkeket kitörli.
Ha egy bejegyzés nem szerkeszthető, akkor a szerkesztője is jelenthető a Spammer’s page, szubwikin. A kéretlen tartalmakat beküldőket letiltják.
A spam és a spamet belüldő felhasználók Fiona személyes lapján is jelenthetők (angolul). Ezen az oldalon a Write someting fül rögtön ki van választva, csak be kell írnod a moderálni kívánt tartalmat. Kérlek mindenképp írj tömör leírást a problémáról, és küldj linket is!
Ha a bejelentésről többet szeretnél tudni, olvasd el Fiona bejegyzését ebben a témában! Az ott szereplő e-mail címre anonim módon is küldhetsz bejelentést.
Vandálnak tekintendők a spammer, a rosszhiszem, vagy nem civilizáltan viselkedő felhasználók.
Ha efféle viselkedést tapasztalsz, jelezd ezt Fionának (elérhetőségeiről fentebb olvashatsz).
Ha olyan funkciót szeretnél kérni, ami jelenleg nem elérhető, de szerinted hasznára válna a közösségnek, azt az alábbi angol nyelvű szubwikin jelezheted: Feature Requests
Ez az útmutató részben a WTCommunity csapat által készült, részben a WT.Social kezdők kézikönyvének magyar fordításából (by Szalai László) lett összeállítva.
Please help our mission
Push a WT.Social Feature Request
Keep me signed in
cách thức sửa quạt mini cầm tay
Review nồi cơm điện thông minh IH 2 Xiaomi
Bạn nên tuyển lựa máy xay cầm tay cái nào rẻ nhất?
Review súng phun sương khử khuẩn tia UV Xixa K5
máy hút chân ko thực phẩm hiệu quả ko
Wikipedia turns 20 years old today
WT.Social was founded 1 year ago.
Jimmy Wales is Taking on Facebook and the Dangers Lurking in the Rise of Artificial Intelligence
WT.Social Hit 400K Members Today!
WT.Social – The New Age Of Social Networks
We made WTCommunity.social news and forums website independently to help, inform and guide WT.Social users from around the world. You can ask your questions and discuss topics all about WT.Social.
We are created WTCommunity website and forums independently form WT.Social to build a community around it and help users in topics about it.
We are continually creating tutorials on how to things work on WT.Social, please check these guides carefully, we believe you will find almost all answers for your every question since we try to cover everything.
We recommend following our Youtube channel too to get notified about new videos:
Please consider giving us financial support
There are so many confused new users out there wandering through the unusual WT.Social platform pages. While we already made a lot of tutorials on how things work, we need your help to do more and cover as many upcoming features as possible.
If you support our goals please consider financially supporting our mission by a tiny donation.